Title: ประกาศกรมการค้าต่างประเทศ เรื่อง แสดงผลและรายละเอียดคำวินิจฉัยชั้นที่สุดให้กำหนดมาตรการปกป้องจากการนำเข้าสินค้าเหล็กโครงสร้างรูปพรรณรีดร้อนเจืออัลลอยหน้าตัดรูปตัว H ที่เพิ่มขึ้น พ.ศ. 2560

ประกาศกรมการค้าต่างประเทศ

ประกาศกรมการค้าต่างประเทศ
เรื่อง
แสดงผลและรายละเอียดคำวินิจฉัยชั้นที่สุดให้กำหนดมาตรการปกป้อง
จากการนำเข้าสินค้าเหล็กโครงสร้างรูปพรรณรีดร้อนเจืออัลลอยหน้าตัดรูปตัว
H ที่เพิ่มขึ้น
พ.ศ. ๒๕๖๐[๑]

ด้วยคณะกรรมการพิจารณามาตรการปกป้องได้มีคำวินิจฉัยชั้นที่สุด
เมื่อวันที่ ๒๐
มกราคม พ.ศ. ๒๕๖๐ ว่า
มีการนำเข้าสินค้าเหล็กโครงสร้างรูปพรรณรีดร้อนเจืออัลลอยหน้าตัดรูปตัว H ที่เพิ่มขึ้นและก่อให้เกิดความเสียหายอย่างร้ายแรงที่คุกคามอุตสาหกรรมภายใน
โดยเป็นความเสียหายที่ชัดแจ้งว่าใกล้จะเกิดแก่อุตสาหกรรมภายในตามมาตรา ๓ แห่งพระราชบัญญัติมาตรการปกป้องจากการนำเข้าสินค้าที่เพิ่มขึ้น
พ.ศ. ๒๕๕๐
จึงให้เรียกเก็บอากรปกป้องสำหรับการนำเข้าสินค้าเหล็กโครงสร้างรูปพรรณรีดร้อนเจืออัลลอยหน้าตัดรูปตัว
H ที่เพิ่มขึ้นเพื่อป้องกันความเสียหายที่อาจคุกคามอุตสาหกรรมภายในอันเกิดจากการนำเข้าสินค้าดังกล่าว
ภายใต้พิกัดอัตราศุลกากรประเภทที่ ๗๒๒๘.๗๐.๑๐.๐๙๓ และ ๗๒๒๘.๗๐.๙๐.๐๐๐ 

เพื่อให้เป็นไปตามความในข้อ
๑ ของกฎกระทรวงกำหนดหลักเกณฑ์ วิธีการ และเงื่อนไขในการประกาศเผยแพร่ผลคำวินิจฉัยเกี่ยวกับการพิจารณามาตรการปกป้อง
พ.ศ. ๒๕๕๓ ซึ่งออกตามความในพระราชบัญญัติมาตรการปกป้องจากการนำเข้าสินค้าที่เพิ่มขึ้น
พ.ศ. ๒๕๕๐ ที่กำหนดว่าเมื่อคณะกรรมการมีคำวินิจฉัยชั้นที่สุดให้ยุติการพิจารณามาตรการปกป้อง
ให้กำหนดมาตรการปกป้องหรือให้ขยายเวลาการใช้มาตรการปกป้อง แล้วแต่กรณี
ให้กรมการค้าต่างประเทศประกาศเผยแพร่ผลคำวินิจฉัย

กรมการค้าต่างประเทศจึงออกประกาศแสดงผลและรายละเอียดคำวินิจฉัยชั้นที่สุด
ให้กำหนดมาตรการปกป้องจากการนำเข้าสินค้าเหล็กโครงสร้างรูปพรรณรีดร้อนเจืออัลลอยหน้าตัดรูปตัว
H ที่เพิ่มขึ้น ดังรายละเอียดปรากฏตามเอกสารแนบท้ายประกาศฉบับนี้

ประกาศ ณ วันที่ ๒๗
มีนาคม พ.ศ. ๒๕๖๐
ดวงพร  รอดพยาธิ์
อธิบดีกรมการค้าต่างประเทศ

[เอกสารแนบท้าย]

๑. เอกสารแนบท้ายประกาศกรมการค้าต่างประเทศ
เรื่อง
แสดงผลและรายละเอียดคำวินิจฉัยชั้นที่สุดให้กำหนดมาตรการปกป้องจากการนำเข้าสินค้าเหล็กโครงสร้างรูปพรรณรีดร้อนเจืออัลลอยหน้าตัดรูปตัว
H
ที่เพิ่มขึ้น พ.ศ. ๒๕๖๐

(ดูข้อมูลจากภาพกฎหมาย)

พรวิภา/ภวรรณตรี/จัดทำ
๑๐ เมษายน ๒๕๖๐

[๑] ราชกิจจานุเบกษา
เล่ม ๑๓๔/ตอนพิเศษ ๙๖ ง/หน้า ๔/๓ เมษายน ๒๕๖๐